O Νίκος Ανδρουλάκης εισηγητής για το νέο φάκελο του rescEU
Ο ευρωβουλευτής, Νίκος Ανδρουλάκης, ορίστηκε από το Ευρωπαϊκό Κοινοβούλιο εισηγητής για τον φάκελο ενόψει των διαπραγματεύσεων για τη νέα προγραμματική περίοδο. Το rescEU δημιουργήθηκε για να προσφέρει βοήθεια στα κράτη – μέλη που αντιμετωπίζουν φυσικές καταστροφές, ειδικά μετά τις θανατηφόρες πυρκαγιές στην Πορτογαλία το 2017 και στο Μάτι το καλοκαίρι του 2018. Προβλέπει χρηματοδότηση έως των εξόδων επισκευής των μέσων που διαθέτουν τα κράτη - μέλη. Αναλυτικά:
Η πρώτη ενεργοποίηση του νέου Μηχανισμού πανευρωπαϊκά έγινε στην Ελλάδα κατά τη διάρκεια της μεγάλης φωτιάς στην Εύβοια όπου τρία πυροσβεστικά αεροπλάνα από την νέα δεξαμενή rescEU, δύο από την Ιταλία και ένα από την Ισπανία, βοήθησαν στις προσπάθειες κατάσβεσης.
Ο Ευρωβουλευτής, Νίκος Ανδρουλάκης, δήλωσε τα εξής:
«Κατά τη διάρκεια της προηγούμενης θητείας, ως εισηγητής για την Σοσιαλιστική Ομάδα σε συνεργασία με τον Επίτροπο κ. Στυλιανίδη καταφέραμε να δημιουργηθεί ένας πραγματικός μηχανισμός αλληλεγγύης μεταξύ των κρατών μελών όταν συμβαίνουν φυσικές καταστροφές. Στις νέες συνθήκες που δημιουργεί η κλιματική αλλαγή, οφείλουμε να είμαστε έτοιμοι για να αντιμετωπίσουμε τις συνεχώς αυξανόμενες προκλήσεις. Για αυτό, ως εισηγητής εκ μέρους του Ευρωπαϊκού Κοινοβουλίου, πρωταρχικός μου στόχος είναι να ενισχύσουμε περαιτέρω τον Μηχανισμό με όλα τα αναγκαία μέσα ώστε να αποκτήσει ακόμα μεγαλύτερη επιχειρησιακή επάρκεια».